CELEX: 62017TN0012
Language: et
Date: 2017-01-11 00:00:00
Title: Kohtuasi T-12/17: 11. jaanuaril 2017 esitatud hagi – Mellifera versus komisjon

27.2.2017   
            
            
               ET
            
            
               Euroopa Liidu Teataja
            
            
               C 63/40
            
         11. jaanuaril 2017 esitatud hagi – Mellifera versus komisjon
   (Kohtuasi T-12/17)
   (2017/C 063/52)
   Kohtumenetluse keel: saksa
   
      Pooled
   
   
      Hageja: Mellifera eV, Vereinigung für wesensgemäße Bienenhaltung (Rosenfeld, Saksamaa) (esindaja: advokaat A. Willand)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 8. novembri 2016. aasta otsus Ares (2016) 6306335, mis on hagejale 8. novembril 2016 teatavaks tehtud;
            
         
               —
            
            
               kohustada komisjoni tegema uuesti otsuse küsimuses, kas põhjendatud on hageja nõue asutuse siseselt kontrollida rakendusmäärust (EL) 2016/1096 seoses glüfosaadi turuleviimise loa pikendamisega;
            
         
               —
            
            
               mõista kostjalt välja kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide: rikutud on määruse (EÜ) nr 1367/2006 (1) artikli 10 lõiget 1 koostoimes artikli 2 lõike 1 punktiga g ning Århusi konventsiooniga (2)
               
               Hageja leiab esimeses väites, et toimeaine glüfosaat turuleviimise loa pikendamine on haldusakt, mille õiguspärasust saab kontrollida määruse (EÜ) nr 1367/2006 artikli 10 lõike 1 kohases menetluses.
            
         
               2.
            
            
               Teine väide: rikutud on määruse (EÜ) nr 1107/2009 (3) artiklit 17
               Hageja väidab, et komisjonil puudus pädevus eespool viidatud sätte alusel pikendada toimeaine glüfosaat turuleviimise luba, kuna kõnealune norm ei kuulu käesolevas asjas kohaldamisele.
            
         
      (1)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006, L 264, lk. 13).
   
      (2)  Ühinenud Rahvaste Organisatsiooni Euroopa Majanduskomisjoni keskkonnainfo kättesaadavuse ja keskkonnaasjade otsustamises üldsuse osalemise ning neis asjus kohtu poole pöördumise 25. juuni 1998. aasta konventsioon.
   
      (3)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT, L 309, lk 1).